Bakini recepti 
KURUZNI KRUH 


Sjećam se da je mama imala jedno malo drveno korito 
u kojem je parila kuruzno brašno. Kada bi se smjesa 
ohladila, dodala bi sol, kvasac ili kvas koji bi se čuvao 
od prethodne zamjesi, malo crnog (krušnog) brašna da 
se poveže s kuruznim i sve zajedno bi miješala u koritu. 
Tijesto je moralo biti tako tvrdo da se nije ljepilo za ruke. 
Napravila je veliki hljeb, pokrila ga s čistom krpom i 
stavila ga dizati. Prije pečenja obavezno je poškropila 
tijesto s mlakom vodom. Miris pečenog kruha širio se po 
cijeloj kući. Ali se nije smio jesti prije nego se ohladi jer bi 
nas od toplog kruha bolio trbuh. e Nikl) 

| Naklada: 1000 primjeraka 


Kako do nas? 


Mlin se nalazi uz županijsku prometnicu Samobor — 




















Jastrebarsko, na izlazu iz mjesta Rude, a neposredno 
prije ulaska u mjesto Braslovje. 


Radno vrijeme 
Mlin se može razgledati radnim danom i vikendom od 
9 do 17 sati. Za grupne obilaske i prezentaciju mljevenja 
potrebno je najaviti se elektroničkom poštom na adresu 
mlineostrc.hr ili na broj mobitela 098 1855 912. 


Cijena ulaznice 
Cijena ulaznice za odrasle i učenike srednje škole je 10 
kuna, za učenike osnovne škole 5 kuna. 


Što posjetiti u okolici? 
Uz posjet mlinu preporučujemo i obilazak Rudnika 
svete Barbare u Rudama, zaštićenog kulturnog dobra 
tehničke baštine Republike Hrvatske, 
rudarske greblice u obližnjoj Pekarnici Nikl čija je | 


te kušanje 


priprema zaštićeno nematerijalno kulturno dobro od 
2007. godine. Možete planinariti na obližnje vrhove 
Oštrc i Plešivicu te obići Plešivičku vinsku cestu. 

Nekadašnji mlinovi postaju sve važniji dio tehničke, 


tradicijske i prostorne baštine kraja u kojemu se nalaze. 
Stoga ne čudi da su Konzervatorski odjel iz Zagreba i 
Kulturno-umjetničko društvo Oštrc iz Ruda proveli 
od 2013. do 2015. godine -obnovu mlina Pukšar — 
posljednjega mlina na potoku Gradni. Elektrifikacijom 
su propale sve vodenice duž potoka, a prema pisanim 
podacima nekada je na Gradni bilo čak 19 mlinova 
bez kojih se nije mogao zamisliti život u ovom dijelu 
Samoborskoga gorja. Budući da funkcioniraju u skladu 
sekološkim načelima, koristeći snagu vode zbog čega je 
brašno posebnoga mirisa i okusa, njihova obnova danas 
“pronalazi novi smisao. Kulturno-povijesna i turistička 
dimenzija dodaju noyu'vrijednost takvim tradicijskim 
privrednim objektima skladno uklopljenima u okoliš. 


Mlin_ je 1843. godine izgradila obitelj Koščica, a 
podatak o godini izgradnje upisan je na dvorišnom 
| pročelju Zerade. Kasnije ga'je kupio Mirko Lehpamer, 
koji gaje pak 1969. godine prodao njegovim današnjim 
vlasnićima, Vladi i Alojziji Pukšar. Mlinsko postrojenje 
Prvotno su pokretala dva velika nadlijevna drvena kola 
“s horizontalnom pogonskom osovinom. Smanjenjem 
potrebe za mljevenjem ostao je samo jedan kotač, a i 
/on je prestao s radom 2003. godine i mlin je od tada 
propadao. 


Izgrađen je kao manja kamena prizemnica natkrivena 
dvostrešnim krovištem i crijepom biberom. Unutraš- 
njost je dvoprostorna. U zgradi je u potpunosti 
očuvan pripadajući inventar: košić, mlinsko kamenje, 


»melkištra“ vaga i sl. 





Radovi obnove obuhvatili su sanaciju pročelja, 
krovišta, rekonstrukciju vanjskoga kola te uređenje 
unutrašnjosti i okoliša. Na taj je način mlin Pukšar 
postao prva obnovljena vodenica na potoku Gradni. 
Od prosinca 2013. godine nalazi se na listi preventivno 
zaštićenih kulturnih dobara Republike Hrvatske pod 
oznakom P-4687. 





Ciljevi su obnove pokretanje proizvodnje brašna, 


poticanje mještana na veći uzgoj kukuruza i žitarica, 
stvaranje dodatnih edukativnih i turističkih sadržaja 


u Rudama i okolici temeljenih na tehničkoj baštini te 
očuvanje znanja o održavanju mlinskoga postrojenja i 
mlinarenja. 


Investitori obnove: Zagrebačka županija, Grad Samo- 


bor, Hrvatska elektroprivreda, Hrvatske vode, Mini- 
starstvo kulture Republike Hrvatske i KUD Oštrc. 





U obnovi mlina sudjelovali su Elektroinstalacijski i 
zidarski obrt Guliš, Rudex - 2000 d.0.0., Autoprijevoznik 
Željko Koščica, Sken-mont, Obrt Bravarija Štajnkler, 
Obrt za tesarsku djelatnost i proizvodnju piljene građe 
vl. Miroslava Dumića, Zoran Djumić i KUD Oštrc. 


Konzervatorski nadzor: Ana Mlinar, konzervatorica — 
viša stručna savjetnica i mr. sc. Zoran Ciča, konzervator 
— viši stručni savjetnik, Konzervatorski odjel u Zagrebu. 





